**REZIME PROGRAMA OBUKE**

**NAZIV PROGRAMA**

**Osnovni program obuke: Koncept i osnovna znanja za organizaciju usluge SOS telefona za žene sa invaliditetom koje imaju iskustvo nasilja**

**AUTORI PROGRAMA**

Lepojka Čarević-Mitanovski i Lidija Milanović

**KONTAKT OSOBA**

Snežana Mađerčić,

**CILJEVI PROGRAMA**

OPŠTI CILJ OBUКE:

Opšti cilj programa obuke je doprinos obezbeđivanju kvalitetne usluge ''SOS telefon za žene sa invaliditetom koje imaju iskustvo nasilja i jačanje kompetencija sos-konsultantkinje na SOS telefonu neophodnih za sprovođenje procesa podrške putem SOS telefona

POSEBNI CILJEVI

Upoznavanje sa osnovnim konceptom usluge SOS telefona kao usluge u sistemu socijalne zaštite

Unapređenje razumevanja i sticanje opštih i specifičnih znanja polaznika o osnovnim konceptima i teorijskim modelima koji određuju koncept i aktivnosti SOS telefona za žene sa invaliditetom koje imaju iskustvo nasilja

Uspostavljanje razumevanja i sticanje osnovnih znanja o invalidnosti kao faktoru nasilja i specifičnim vidovima nasilja u porodici prema ženama sa invaliditetom

**SADRŽINA PROGRAMA**

MODUL I : KONCEPT USLUGE SOS TELEFON ZA ŽENE SA INVALIDITETOM I ISKUSTVOM NASILJA U PORODICI

1.1. SOS telefon kao usluga

1.2. Korisnici, ciljevi i organizacija usluge

1.3. Opravdanost i efekti usluge, akteri i saradnja u zajednici

1.4. Osnovne aktivnosti SOS konsultantkinje

MODUL II: KLJUČNI TEORIJSKI KONCEPTI

2.1. Samostalni život osoba sa invaliditetom i modeli invalidnosti

2.2. Kvalitet života osoba sa invaliditetom i pojam potreba

2.3. Rezilijentnost

2.4. Ljudska prava, diskriminacija i jednake mogućnosti

2.5. Nasilje u porodici

- Definisanje nasilja (vidovi, karakterisitike, mehanizmi, ciklus odvijanja i dinamika nasilja)

- Teorijska određenja nasilja i sistemski pristup nasilju

- Stres i trauma u kontekstu nasilja

MODUL III: INVALIDNOST I NASILJE U PORODICI

3.1. Invalidnost kao faktor rizika

3.2. Specifični vidovi nasilja nad ženama sa invaliditeom u porodici

3.3. Osnovni principi rada sa ženama sa invaliditeom i iskustvom nasilja

**KOMPETENCIJE KOJE PROGRAM RAZVIJA**

**Opšte kompetencije koje razvija program obuke**

Nakon završenog programa obuke učesnici će biti osposobljeni da:

­ Usvoje i primenjuju ključna savremena znanja u oblasti invalidnosti i nasilja u radu na SOS telefonu,

­ Razumeju koncept, svrhu i značaj usluge SOS telefona za žene sa invaliditetom žrtve nasilja,

­ Ostvaruju adekvatnu saradnju u zajednici na obezbeđivanju integrisane usluge za korisnice SOS telefona.

**Posebne kompetencije koje razvija program obuke**

Nakon završenog programa obuke učesnici će biti osposobljeni da:

­ Razumeju i mogu da objasne koncept kvaliteta života, potreba i ljudskih prava osoba sa invaliditetom i da razviju mehanizme njihove praktične primene u radu na SOS telefonu;

­ Organizuju uslugu na SOS telefonu u skladu sa savremenim pristupima invalidnosti i rada sa nasiljem;

**CILJNA GRUPA PROFESIONALACA ZA OBUKU**

Program obuke je namenjen pre svega budućim i sadašnjim konsultankinjama na SOS telefonu, rukovodiocima ili koordinatorima pružanja usluge i svim angažovanim osobama na pružanju usluge u skladu sa važećim pravilnikom.

Program obuke može biti koristan i stručnim radnicima centara za socijalni rad i drugim pružaocima usluga čiji su korisnici žene sa invaliditetom, jer razvija kompetencije za rad sa ženama sa invaliditeom genralno i pojačava osetljivost za rano prepoznavanje rizika od nasilja.

**TRAJANJE PROGRAMA OBUKE**

Program obuke se realizuje u formi dvodnevnog seminara, sa ukupno 13 sati obuke